ฟอร์ตลอเดอร์เดล
ภูมิประเทศ และภูมิอากาศ > ภูมิอากาศ

ฟอร์ตลอเดอร์เดล มีลักษณะภูมิอากาศเป็นป่าฝนเขตร้อน (Köppen Af) ที่มีความแตกต่างในอุณหภูมิเพียงเล็กน้อย อุณหภูมิเฉลี่ยจะอยู่เหนือ 66 องศาฟาเรนไฮต์ (18.9 องศาเซลเซียส) และเฉลี่ยฝนตกต่อเดือน มากกว่า 2.39 นิ้ว (60.71 มิลลิเมตร) ซึ่งทำให้เมืองนี้มีอากาศตามฤดูกาลแบบเขตร้อน ไม่มีฤดูที่แห้งแล้งอย่างแท้จริง ฤดูหนาวตามปกติจะมีอากาศแห้งและมีแดด และฝนตกส่วนใหญ่จะตกในฤดูร้อน
ฤดูร้อน (ฤดูเปียกชื้น) จากเดือนพฤษภาคม ถึงเดือนตุลาคม จะร้อนและเปียกชื้น โดยมีอุณหภูมิสูงเฉลี่ยที่ 86–90 องศาฟาเรนไฮต์ (30–32 องศาเซลเซียส) และอุณหภูมิต่ำประมาณ 71–76 องศาฟาเรนไฮต์ (22–24 องศาเซลเซียส) ในช่วงฤดูนี้ มากกว่าครึ่งวันอาจจะมีฝนฟ้าคะนองในช่วงบ่ายและเย็น  อุณหภูมิสูงสุดเป็นประวัติการณ์ อยู่ที่ 100 องศาฟาเรนไฮต์ (38 องศาเซลเซียส) ซึ่งถูกบันทึกในวันที่ 22 มิถุนายน ค.ศ. 2009
ฤดูหนาว (ฤดูแล้ง) จาก เดือนพฤศจิกายน ถึงเดือนเมษายน จะมีอากาศอบอุ่น และแห้ง โดยอุณหภูมิสูงเฉลี่ยที่ 75–82 องศาฟาเรนไฮต์ (24–28 องศาเซลเซียส) และอุณหภูมิต่ำที่ 59–67 องศาฟาเรนไฮต์ (15–19 องศาเซลเซียส) อย่างไรก็ตาม เคยมีอากาศเย็นในช่วงนี้ โดยอุณหภูมิสูงที่ 60 องศาฟาเรนไฮต์ (16–21 องศาเซลเซียส) และอุณหภูมิต่ำที่ 40 องศาฟาเรนไฮต์ (4–10 องศาเซลเซียส) ซึ่งจะเกิดเพียงวันเดียว อากาศหนาวจัดจนเป็นน้ำแข็งจะเกิดน้อยครั้งทุก 10 หรือ 20 ปี  มีเพียงครั้งเดียวที่มีการรายงานถึงหิมะตก ซึ่งเห็นได้บนพื้นดิน ในวันที่ 19 มกราคม ค.ศ. 1977 ในช่วงฤดูหนาว อากาศแห้ง ไฟป่าเป็นสิ่งที่ต้องระวังในหลาย ๆ ปี
ฝนตกเฉลี่ยต่อปี อยู่ที่ 64.2 นิ้ว (1,630 มิลลิเมตร) ส่วนใหญ่จะเกิดในระหว่างฤดูเปียกจากเดือนพฤษภาคมถึงเดือนตุลาคม อย่างไรก็ตามฝนตกจะเกิดในทุกเดือน ส่วนมากจะตกหนักและมีฝนฟ้าคะนองในช่วงบ่าย  ฟอร์ตลอเดอร์เดลมีฝนตกเฉลี่ย 143 วัน และมีแดดออก 250 วันในทุกปี ฤดูพายุเฮอริเคน อยู่ระหว่างวันที่ 1 ของเดือนมิถุนายน ถึง 30 ของเดือนพฤศจิกายน พายุแรงที่มีผลกระทบกับเมืองจะเกิดในช่วงเดือนกันยายนและเดือนตุลาคม  พายุที่กระทบกับเมืองเมื่อเร็ว ๆ นี้ คือพายุเฮอริเคนแคทรีนา และ วิลมา พายุทั้งสองลูกพัดเข้าสู่เมืองในปี ค.ศ. 2005, พายุคลีโอเกิดขึ้นในปี ค.ศ. 1964, พายุคิงเกิดในปี ค.ศ. 1950 และพายุฟอร์ตลอเดอร์เดล เกิดในปี ค.ศ. 1947
| ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).เดือน | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ม.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ก.พ. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).มี.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).เม.ย. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).พ.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).มิ.ย. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ก.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ส.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ก.ย. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ต.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).พ.ย. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ธ.ค. | ข้อมูลภูมิอากาศของฟอร์ตลอเดอร์เดล, รัฐฟลอริดา (พ> ศ. 2524–2553 สภาวะปกติ).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °F (°C) | 92 (33.3) | 94 (34.4) | 94 (34.4) | 95 (35) | 98 (36.7) | 98 (36.7) | 99 (37.2) | 100 (37.8) | 99 (37.2) | 98 (36.7) | 91 (32.8) | 90 (32.2) | 100 (37.8) |
| อุณหภูมิสูงสุดเฉลี่ย °F (°C) | 75.4 (24.11) | 78.7 (25.94) | 79.5 (26.39) | 81.9 (27.72) | 85.5 (29.72) | 88.5 (31.39) | 89.8 (32.11) | 90.2 (32.33) | 88.8 (31.56) | 85.8 (29.89) | 80.9 (27.17) | 76.9 (24.94) | 83.2 (28.44) |
| อุณหภูมิต่ำสุดเฉลี่ย  °F (°C) | 58.1 (14.5) | 61.0 (16.11) | 63.2 (17.33) | 65.9 (18.83) | 70.7 (21.5) | 74.4 (23.56) | 75.4 (24.11) | 75.8 (24.33) | 75.2 (24) | 71.9 (22.17) | 65.7 (18.72) | 60.4 (15.78) | 67.8 (19.89) |
| อุณหภูมิต่ำสุดที่เคยบันทึก °F (°C) | 28 (-2.2) | 28 (-2.2) | 32 (0) | 40 (4.4) | 49 (9.4) | 57 (13.9) | 64 (17.8) | 66 (18.9) | 61 (16.1) | 44 (6.7) | 35 (1.7) | 29 (-1.7) | 28 (−2.2) |
| ปริมาณฝน นิ้ว (มม) | 2.62 (66.5) | 3.06 (77.7) | 3.55 (90.2) | 3.52 (89.4) | 6.20 (157.5) | 9.79 (248.7) | 7.29 (185.2) | 7.54 (191.5) | 9.45 (240) | 6.40 (162.6) | 3.90 (99.1) | 2.43 (61.7) | 65.75 (1,670.1) |
| วันที่มีฝนตกโดยเฉลี่ย (≥ 0.01 in) | 8.3 | 7.8 | 8.7 | 7.3 | 10.3 | 16.9 | 16.4 | 17.5 | 18.5 | 13.5 | 10.5 | 8.8 | 144.7 |
แหล่งที่มา: NOAA (สภาวะสุดขั้ว ค.ศ. 1912–ปัจจุบัน)